pythainlp/thai-wiki-dataset-v3 huggingface dataset:
ประดิษฐ์ วรรณรัตน์

รองศาสตราจารย์ ประดิษฐ์ วรรณรัตน์ (เกิด 11 กรกฎาคม พ.ศ. 2501) อดีตอธิการบดีสถาบันบัณฑิตพัฒนบริหารศาสตร์ ภายหลังการรัฐประหารในประเทศไทย พ.ศ. 2557 เป็นสมาชิกสภานิติบัญญัติแห่งชาติ กรรมการในคณะกรรมการประสานงานสภานิติบัญญัติแห่งชาติ
== ประวัติ ==
รองศาสตราจารย์ ประดิษฐ์ วรรณรัตน์ หรือ รองศาสตราจารย์ ดร.ประดิษฐ์ วรรณรัตน์ เกิดเมื่อ 11 กรกฎาคม พ.ศ. 2501 เป็นชาวอำเภอด่านขุนทด จังหวัดนครราชสีมา จบการศึกษาระดับชั้นมัธยมศึกษาจากโรงเรียนราชสีมาวิทยาลัย สำเร็จการศึกษาระดับปริญญาตรีวิศวกรรมศาสตรบัณฑิต สาขาวิศวกรรมโยธา จากคณะวิศวกรรมศาสตร์ มหาวิทยาลัยเชียงใหม่ ระดับปริญญาโทสาขาการจัดการวิศวกรรมและการวิเคราะห์เชิงปริมาณทางธุรกิจ จากมหาวิทยาลัยเอแวนส์วิล ประเทศสหรัฐอเมริกา และสำเร็จการศึกษาระดับปริญญาเอกสาขาวิทยาการจัดการ จากมหาวิทยาลัยนอร์ทเท็กซัส ประเทศสหรัฐอเมริกา
รองศาสตราจารย์ ดร.ประดิษฐ์ วรรณรัตน์ เริ่มรับราชการในตำแหน่งอาจารย์ประจำคณะบริหารธุรกิจ สถาบันบัณฑิตพัฒนบริหารศาสตร์ เมื่อปี พ.ศ. 2537 จากนั้นในวันที่ 11 เมษายน พ.ศ. 2539 ได้รับตำแหน่งเป็นรองคณบดีฝ่ายวางแผนและพัฒนา
หลังจากนั้นได้ดำรงตำแหน่งคณบดีคณะบริหารธุรกิจ และรองอธิการบดีฝ่ายวิชาการตามลำดับ ต่อมาในวันที่ 5 มิถุนายน พ.ศ. 2556 จึงได้รับการแต่งตั้งให้ดำรงตำแหน่งอธิการบดีสถาบันบัณฑิตพัฒนบริหารศาสตร์
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ชีวิตส่วนตัวสมรสกับ นางสาวกัญญลักษณ์ ก่อเกียรติธนสุข นักกายภาพบำบัดโรงพยาบาลรามคำแหง
== เครื่องราชอิสริยาภรณ์ ==
== อ้างอิง ==
วิศวกรชาวไทย
ข้าราชการพลเรือนชาวไทย
รองศาสตราจารย์
บุคคลจากจังหวัดนครราชสีมา
บุคคลจากโรงเรียนราชสีมาวิทยาลัย
บุคคลจากคณะวิศวกรรมศาสตร์ มหาวิทยาลัยเชียงใหม่
บุคคลจากคณะบริหารธุรกิจ สถาบันบัณฑิตพัฒนบริหารศาสตร์
อธิการบดีสถาบันบัณฑิตพัฒนบริหารศาสตร์
สมาชิกสภานิติบัญญัติแห่งชาติ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
นิสดารก์ เวชยานนท์

ศาสตราจารย์ นิสดารก์ เวชยานนท์ (เกิด 13 ตุลาคม พ.ศ. 2499) เป็น สมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ และคณบดีคณะรัฐประศาสนศาสตร์ สถาบันบัณฑิตพัฒนบริหารศาสตร์
== ประวัติ ==
ศาสตราจารย์ นิสดารก์ เวชยานนท์ หรือ ศาสตราจารย์ ดร.นิสดารก์ เวชยานนท์ เกิดเมื่อ 13 ตุลาคม พ.ศ. 2499 เป็นชาวกรุงเทพมหานคร จบการศึกษาครุศาสตรบัณฑิต (เกียรตินิยมอันดับ 1) สาขาวิชาภาษาฝรั่งเศส จากคณะครุศาสตร์ จุฬาลงกรณ์มหาวิทยาลัย ปริญญาโทพัฒนบริหารศาสตรมหาบัณฑิต (เกียรตินิยิมดี) การบริหารงานบุคคล จากคณะพัฒนาการเศรษฐกิจ สถาบันบัณฑิตพัฒนบริหารศาสตร์ ปริญญาเอกรัฐศาสตรดุษฎีบัณฑิต จากมหาวิทยาลัยนอร์ทเทิร์นอิลลินอยส์
ศาสตราจารย์ ดร.นิสดารก์ เวชยานนท์ เริ่มรับราชการในตำแหน่งอาจารย์ประจำคณะรัฐประศาสนศาสตร์ สถาบันบัณฑิตพัฒนบริหารศาสตร์เรื่อยมา จนกระทั่งได้รับตำแหน่งคณบดี
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ชีวิตส่วนตัวสมรสกับ นายนพดล เวชยานนท์ มีบุตร 1 คน
== เครื่องราชอิสริยาภรณ์ ==
== อ้างอิง ==
ข้าราชการพลเรือนชาวไทย
ศาสตราจารย์
บุคคลจากกรุงเทพมหานคร
อาจารย์คณะรัฐศาสตร์
นิสิตเก่าคณะครุศาสตร์ จุฬาลงกรณ์มหาวิทยาลัย
บุคคลจากคณะพัฒนาการเศรษฐกิจ สถาบันบัณฑิตพัฒนบริหารศาสตร์
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
สมาชิกสภานิติบัญญัติแห่งชาติ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
ศิษย์เก่าจากมหาวิทยาลัยนอร์เทิร์นอิลลินอย
มารางัล นา ดาลิต นัง คาตากาลูกัน

มารางัล นา ดาลิต นัง คาตากาลูกัน (Marangál na Dalit ng̃ Katagalugan) คือชื่อเพลงชาติของสาธารณรัฐตากาล็อก ในสมัยรัฐบาลของอันเดรส โบนีฟาซีโอ ทำนองและเนื้อร้องประพันธ์ขึ้นเมื่อ ค.ศ. 1896 โดย Julio Nakpil คำว่า "มารางัล นา ดาลิต นัง คาตากาลูกัน" ในภาษาตากาล็อกมีความหมายว่า "เพลงสรรเสริญแห่งชาติตากาล็อก" (Honorable Hymn of the Tagalog Nation)
== เนื้อร้อง ==
{| cellpadding=6
!ภาษาตากาล็อก
!คำแปลภาษาอังกฤษ
! คำแปลภาษาสเปน
! คำแปลภาษาไทย
|- style="vertical-align:top; white-space:nowrap;"
| nowrap="nowrap" | 
Mabuhay, Mabuhay yaong Kalayaan, Kalayaan
At pasulungin ang puri't kabanalan
Kastila'y mailing ng Katagalugan
At ngayo'y ipagwagi ang kahusayan
Mabuhay, Mabuhay yaong Kalayaan, Kalayaan
At pasulungin ang puri't kabanalan
Kastila'y mailing ng Katagalugan
At ngayo'y ipagwagi ang kahusayan
|
Long live, long live, this liberty, liberty
And let us promote honour and holiness.
Let the Tagalog Nation reject the Spaniards
And now strive for excellence.
Long Live, long live, this liberty, liberty
And let us promote honour and holiness
Let the Tagalog Nation reject the Spaniards
And now strive for excellence.
|
Viva!, Viva, nuestra libertad, la libertad
Y vamos a promover el Honor y la Virtud
Los españoles se ha marchado de nuestro querido (de) Tagala!
Y ahora vamos a luchar por la excelencia.
Viva!, Viva!, nuestra libertad, la libertad
Y vamos a promover el Honor y la Virtud
Los españoles se ha marchado de nuestro querido (de) Tagala!
Y ahora vamos a luchar por la excelencia.
}}
|
|}
== แหล่งข้อมูลอื่น ==
Lyrics at Lyrics Translate
ฟิลิปปินส์
ประเทศฟิลิปปินส์
เพลงสรรเสริญในประเทศฟิลิปปินส์
พีรฉัตร จิตรมาส

พีรฉัตร จิตรมาส หรือ เอี๊ยบ เข้าสู่วงการจากการประกวด "RS Panasonic Star Challenge 2002" และได้เข้ามาเป็นศิลปินภายใต้สังกัดอาร์เอส โปรโมชั่น เป็นนักร้องนำหญิงของวงซับเทนชั่น (Subtention) โดยมีผลงานเพลงสร้างชื่อเสียงได้แก่ เพลง ขอเป็นคนสุดท้าย และเพลง อายน้ำตา
== ประวัติ ==
พีรฉัตร จิตรมาส (ชื่อเล่น: เอี๊ยบ) เกิดในจังหวัดอุบลราชธานี เมื่อวันที่ 3 กรกฎาคม พ.ศ. 2527 เป็นบุตรสาวคนโตในจำนวนพี่น้องทั้งหมด 3 คน ด้านการศึกษาจบการศึกษาระดับมัธยมศึกษา โรงเรียนเบ็ญจะมะมหาราช จากนั้นสำเร็จการศึกษาระดับปริญญาตรี มหาวิทยาลัยเทคโนโลยีราชมงคลกรุงเทพ
เอี๊ยบเริ่มต้นจากการก่อตั้งวงดนตรีซับเทนชั่นขึ้นมาร่วมกับ เป๊ก - ทศพร บุราไกร (มือเบส), น้อย - ปรานณต สาระ (มือกีต้าร์), จิ๊บ - จารุพงศ์ กล้าแข็ง (มือคีย์บอร์ด) และ ยอด - จิรยุทธ กลีบบัว (มือกลอง) ซึ่งเอี๊ยบเป็นนักร้องนำหญิงเพียงคนเดียว หลังจากนั้นก็ได้เข้าประกวดร้องเพลงและ ได้รับรางวัลวงดนตรีดีเด่น ประเภทอุดมศึกษาจากการประกวด "RS Panasonic Star Challenge 2002" และได้เซ็นสัญญาภายใต้สังกัด เมโลดิก้า ในเครืออาร์เอส เป็นเวลา 2 ปี
ในวันที่ 29 ตุลาคม พ.ศ. 2546 ได้มีการเปิดตัวอัลบั้มชุดแรกของวงซับเทนชั่นอย่างเป็นทางการต่อสื่อมวลชน ซึ่งเอี๊ยบมีหน้าที่เป็นนักร้องนำหญิง โดยมีเพลงเปิดตัวคือเพลง "ขอเป็นคนสุดท้าย" ซึ่งเป็นเพลงที่สร้างชื่อเสียงให้กับวงในระยะเวลานั้น
ภายหลังหมดสัญญากับทางค่ายอาร์เอสแล้ว เอี๊ยบตัดสินใจเข้าประกวดรายการ เดอะสตาร์ ค้นฟ้าคว้าดาว ปี 5 โดยเป็นตัวแทนภาคอีสาน แต่ไม่ติด1ใน8ในเวทีเดอะสตาร์ นอกจากนี้ยังผลงานการคอรัสให้กับเวที AF และออกซิงเกิ้ลบ้างประปราย และประกวดรายการ "Stage Fighter ไมค์หมู่ สู้ฟัด" อีกด้วย
ปัจจุบันยังคงเห็นเธอในรายการที่เธออกมารับเชิญบ้าง เช่นรายการ Stage Fighter และรายการ I can see your voice Thailand เป็นต้น อาชีพหลักของเธอคือเป็น แอร์โฮสเตสสายการบินนกแอร์
== ผลงาน ==
=== อัลบั้ม ===

อัลบั้ม "Subtention" (วางแผง พ.ศ. 2546)
อัลบั้ม "สามเหลี่ยมมรกต" (พ.ศ. 254x)
อัลบั้ม "Vintage Love ตอน รักนี้ไม่มีลืม" ขับร้องเพลง โกหกหน้าตาย, คัดค้าน, ใจคนคอย (วางแผง พ.ศ. 2556)
อัลบั้ม "Vintage Love ตอน รักฝังใจ" ขับร้องเพลง เลือกใครข้างหนึ่ง, แรงรัก (วางแผง พ.ศ. 2556)
=== เพลงประกอบละคร ===
ร้องเพลงประกอบละครเรื่อง หน้ากากขนนก ชื่อเพลง "อายน้ำตา" (พ.ศ. 2547)
ร้องเพลงประกอบละครเรื่อง คู่กรรม ชื่อเพลง "คู่กรรม" คู่กับ สบชัย ไกรยูรเสน (พ.ศ. 2547)
ร้องเพลงประกอบละครเรื่อง คู่กรรม ชื่อเพลง "ไม่ห่างกัน" คู่กับ สบชัย ไกรยูรเสน (พ.ศ. 2547)
ร้องเพลงประกอบละครเรื่อง คู่กรรม ชื่อเพลง "อยากรู้ความจริง" คู่กับ ทัช ณ ตะกั่วทุ่ง (พ.ศ. 2547)
=== ผลงานอื่น ===
ขับร้องเพลง "ราชภัฏผูกพัน" (พ.ศ. 2555)
คอรัสให้กับเวทีการประกวด AF
ประกวดรายการ "Stage Fighter ไมค์หมู่ สู้ฟัด" (พ.ศ. 2559)
== อ้างอิง ==
(กระทู้ Pantip) {THE STAR 5 เอี๊ยบ SUBTENTION ฝากมาขอบคุณทุกกำลังใจ และมีอะไรมาเล่าสู่กันฟังครับ (แตกประเด็นจาก A7506480)
ย้อนอดีต...15 นักร้อง-วงดังในอดีต ที่เคยออกแค่อัลบั้มเดียว
จำได้ไหม "เอี๊ยบ พีรฉัตร จิตรมาส" อดีตนักร้องนำวง ซับเทนชั่น
พุทธศาสนิกชนชาวไทย
บุคคลจากจังหวัดอุบลราชธานี
นักร้องหญิงชาวไทย
บุคคลจากโรงเรียนเบ็ญจะมะมหาราช
บุคคลจากมหาวิทยาลัยเทคโนโลยีราชมงคลกรุงเทพ
ชวลิต อภัยวงศ์

ชวลิต อภัยวงศ์ เกิดวันที่ 24 กรกฏาคม พ.ศ. 2429 – 25 กรกฎาคม พ.ศ. 2527 เป็นอดีตรัฐมนตรี อดีตเลขาธิการพรรคประชาธิปัตย์ อดีตสมาชิกสภาผู้แทนราษฎรจังหวัดพระตะบอง และอดีตสมาชิกสภาผู้แทนราษฎรจังหวัดชลบุรี
== ประวัติ ==
ชวลิต อภัยวงศ์ เป็นบุตรชายคนโตของพระยาอภัยภูเบศร (เลื่อม อภัยวงศ์)กับสงวน อภัยวงศ์ มีพี่น้องร่วมบิดามารดา 7 คน ดังนี้
นายชวลิต อภัยวงศ์
นายเบศร อภัยวงศ์
นางถนอมวงศ์ (อภัยวงศ์) แสง-ชูโต
นางสาวประจงยศ อภัยวงศ์
นางประกอบกูล (อภัยวงศ์) วุฑฒินันท์
นางประชุมวงศ์ (อภัยวงศ์) โปษยานนท์
นางสุดสงวน (อภัยวงศ์) ทองปุสสะ
นอกจากนี้ ชวลิตยังเป็นพี่น้องต่างมารดากับพระนางเจ้าสุวัทนา พระวรราชเทวี และมีพี่น้องต่างมารดาอีก 2 คนคือ
นายจันทรคุปต์ อภัยวงศ์
นายฑีฆาวุ อภัยวงศ์
นายชวลิตสำเร็จการศึกษาระดับมัธยมศึกษาจากโรงเรียนเทพศิรินทร์
== งานการเมือง  ==
=== ก่อตั้งพรรคประชาธิปัตย์ ===
เมื่อวันที่ 6 เมษายน พ.ศ. 2489 พ.ต.ควง อภัยวงศ์ ได้ร่วมกับ ม.ร.ว.เสนีย์ ปราโมช และ ม.ร.ว.คึกฤทธิ์ ปราโมช รวมทั้งนักการเมืองกลุ่มหนึ่ง เช่น นายใหญ่ ศวิตชาต, นายเลียง ไชยกาล, ดร.โชติ คุ้มพันธ์, พระยาศราภัยพิพัฒ, นายบุญเท่ง ทองสวัสดิ์ และ นายฟอง สิทธิธรรม ก่อตั้ง พรรคประชาธิปัตย์ ขึ้น โดย พ.ต.ควง อภัยวงศ์ ดำรงตำแหน่ง หัวหน้าพรรคคนแรก มี ม.ร.ว.เสนีย์ ปราโมช เป็นรองหัวหน้าพรรค ม.ร.ว.คึกฤทธิ์ ปราโมช เป็นเลขาธิการพรรค และมี นายชวลิต อภัยวงศ์ ผู้มีศักดิ์เป็นน้องชาย เป็น รองเลขาธิการพรรค มีวัตถุประสงค์เพื่อเป็นพรรคฝ่ายค้านคานอำนาจรัฐบาลของนายปรีดี ที่ขณะนั้นมีอำนาจอย่างสูง ที่เข้ามาแทนที่รัฐบาล จอมพล ป. พิบูลสงคราม
=== คัดค้านจอมพลถนอม ===
ก่อนเกิดเหตุการณ์ 14 ตุลาไม่นาน นายชวลิตได้เป็น 1 ใน 100 ของบุคคลที่ลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ที่มหาวิทยาลัยธรรมศาสตร์ และเป็น 1 ใน 4 สมาชิกพรรคประชาธิปัตย์ที่ลงชื่อในคราวนั้น (อีก 3 คนคือ นายดำรง ลัทธพิพัฒน์, นายเทพ โชตินุชิต, นายพิชัย รัตตกุล)
=== สมาชิกสภาผู้แทนราษฎร ===
นายชวลิต อภัยวงศ์ ได้รับการเลือกตั้งเป็นสมาชิกสภาผู้แทนราษฎรทั้งสิ้น 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 (เลือกตั้งเพิ่มเติม) จังหวัดพระตะบอง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดชลบุรี
=== รัฐมนตรี ===
นายชวลิต อภัยวงศ์ ได้รับการแต่งตั้งเป็นรัฐมนตรี 1 สมัย คือ
รัฐมนตรี ในคณะรัฐมนตรีไทย คณะที่ 20 ซึ่งมีนายควง อภัยวงศ์เป็นนายกรัฐมนตรี
== เครื่องราชอิสริยาภรณ์ ==
== อ้างอิง ==
บุคคลจากจังหวัดชลบุรี
สกุลอภัยวงศ์
นักการเมืองไทย
รัฐมนตรีไทยที่ไม่ได้ประจำกระทรวง
สมาชิกสภาผู้แทนราษฎรจังหวัดพระตะบอง
สมาชิกสภาผู้แทนราษฎรจังหวัดชลบุรี
พรรคประชาธิปัตย์
บุคคลจากโรงเรียนเทพศิรินทร์
ซีอีวีแชมเปียนส์ลีก ฤดูกาล 2015–16

ซีอีวีแชมเปียนส์ลีก ฤดูกาล 2015–16 (2015–16 CEV Champions League) เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 57 ของการแข่งขัน
== ทีมที่เข้าร่วม ==
ด้านล่างนี้คือจำนวนทีมที่เข้าร่วมการแข่งขัน:
W/C = ไวลด์การ์ด
== การแบ่งกลุ่ม ==
การจับฉลากแบ่งกลุ่มจัดขึ้นที่ เวียนนา, ประเทศออสเตรีย เมื่อวันที่ 2 กรกฎาคม ค.ศ. 2015
{|class="wikitable"
|-
!width=230|กลุ่ม A
!width=230|กลุ่ม B
!width=230|กลุ่ม C
!width=230|กลุ่ม D
|-
| เบลโกรี เบลโกรอด
| ดีนาโมมอสโก
| เตรนตีโน ดีอาเตก
| เซนิต-คาซาน
|-
| อาร์คัส อิซมีร์
| ปารีสวอลลีย์
| ตูร์เวเบ
| ฮัลก์บังก์อังการา
|-
| เบอร์ลินรีไซเคิลวอลลียส์
| เฟาเอฟเบฟรีดริชส์ฮาเฟิน
| ปีเอโอเคเทสซาโลนีกี
| ไฮโปทีโรลอินส์บรุค
|-
| มาเร็คยูเนียน-อิฟโคดุปนิตซา
| ซีราตบันคาชี อังการา
| โนลิโก มาไซก์
| บุดวานสกา รีวีเยรา บุดวา
|}
{|class="wikitable"
!width=230|กลุ่ม  E
!width=230|กลุ่ม F
!width=230|กลุ่ม G
|-
| กูชีเนลูเบชีวีตาโนวา
| ดีอักกะเอลเล โมเดนา
| อัสแซตซอแรซอเวียแชชุฟ
|-
| กนัก รูเซอลาเรอ
| ลอตอส ตแรฟล์ กดัญสก์
| ยูโฟนี อัซเซ-เลนนิก
|-
| ดุกลาลีแบแรช
| เอซีเอชวอลเลย์ลูบลิยานา
| ตอมิชคอนสตันซา
|-
| แปกีแยแอ สกราแบวคาตุฟ
| วอยวอดีนา เนอเซอ แซแม นอวีซัด
|| #ดรากอนส์ลูกาโน
|}
== รอบแบ่งกลุ่ม ==
เวลาการแข่งขันในท้องถิ่น
===กลุ่ม A===
|}
|}
===กลุ่ม B===
|}
|}
===กลุ่ม C===
|}
|}
===กลุ่ม D===
|}
|}
===กลุ่ม E===
|}
|}
===กลุ่ม F===
|}
|}
===กลุ่ม G===
|}
|}
===ทีมอันดับที่ 2 และ อันดับที่ 3===
|}
==รอบเพลย์ออฟ==
เวลาการแข่งขันในท้องถิ่น
===รอบเพลย์ออฟ 12 ทีม===
|}
====รอบที่ 1====
|}
====รอบที่ 2====
|}
===รอบเพลย์ออฟ 6 ทีม===
|}
1กูชีเนลูเบชีวีตาโนวาชนะในเซ็ทตัดสินด้วยคะแนน 17–15
====รอบที่ 1====
|}
====รอบที่ 2====
|}
==รอบ 4 ทีมสุดท้าย==
เจ้าภาพ:  อัสแซตซอแรซอเวียแชชุฟ
สนาม:  กรากุฟ, ประเทศโปแลนด์
เวลาการแข่งขันในท้องถิ่น (00)
=== รอบรองชนะเลิศ ===
|}
=== รอบชิงอันดับที่ 3 ===
|}
=== รอบชิงชนะเลิศ ===
|}
== อันดับการแข่งขัน ==
== รางวัล ==
ผู้เล่นทรงคุณค่า
วิลเฟรโด เลออง (เซนิต-คาซาน)
ตัวเซตยอดเยี่ยม
ซีโมเน จานเนลลี (เตรนตีโน ดีอาเตก)
ตัวตบหัวเสายอดเยี่ยม
ตีเน อูร์นาต์ (เตรนตีโน ดีอาเตก)
วิลเฟรโด เลออง (เซนิต-คาซาน)
ตัวบล็อกยอดเยี่ยม
เซบาสเตียน โซเล (เตรนตีโน ดีอาเตก)
รัสเซล โฮล์มส์ (อัสแซตซอแรซอเวียแชชุฟ)
ตัวตบตรงข้ามยอดเยี่ยม
มักซิม มีไคลอฟ (เซนิต-คาซาน)
ตัวรับอิสระยอดเยี่ยม
เฌอเนีย เกรเบนนีคอฟ (กูชีเนลูเบชีวีตาโนวา)
== อ้างอิง ==
== แหล่งข้อมูลอื่น ==
Official website 
Highlights CL 
วอลเลย์บอลในปี พ.ศ. 2558
วอลเลย์บอลในปี พ.ศ. 2559
2015–16
กาฮารีงัน

กาฮารีงัน (Kaharingan) คือศาสนาพื้นเมืองของชาวดายะก์บนเกาะบอร์เนียวของประเทศอินโดนีเซีย โดย กาฮารีงัน นั้นมีความหมายว่าพลังแห่งชีวิตและความเชื่อ คือเชื่อในการมีอยู่เทพเจ้า ที่มีเทพเจ้าสูงสุดเพียงพระองค์เดียวตามหลักปรัชญาปัญจศีลของอินโดนีเซียข้อที่หนึ่ง ซึ่งกาฮารีงันเองก็รับอิทธิพลฮินดูจากชวามาช้านานแล้ว รัฐบาลจึงมองว่ากาฮารีงันไม่ใช่ศาสนา หากแต่ถือเป็นเพียงศาสนาฮินดูท้องถิ่นรูปแบบหนึ่ง และอาจเป็นเพราะศาสนาฮินดูเป็นหนึ่งในหกศาสนาที่รัฐบาลอินโดนีเซียให้การยอมรับอย่างเป็นทางการ"...เป็นที่สังเกตเกี่ยวกับความคิดเห็นเชิงบวกด้านการตระหนักรู้ของผู้ที่เป็นกาฮารีงันในหมู่บ้าน ด้วยพวกเขากล่าวอย่างเปิดเผยว่า "เราคือชาวฮินดู" เช่นเดียวผู้คนในปาลังลารายาที่ภูมิใจยิ่งที่พวกเขาเป็นส่วนหนึ่งของประชาคมโลกฮินดู..." กาฮารีงันมีเทศกาลที่สำคัญคือเทศกาลตีวะฮ์ (Tiwah) ที่จะมีการบูชายัญควาย วัว หมู และไก่ถวายแด่องค์เทพเจ้า
กาฮารีงัน มาจากคำดายะก์เก่าว่า ฮาริง (Haring) แปลว่า "ชีวิต" หรือ "มีชีวิตอยู่" โดยมีสัญลักษณ์ประจำศาสนาคือภาพต้นไม้แห่งชีวิตที่มีกิ่งก้านสาขาและหอก ยอดบนสุดจะมีรูปนกเงือกและดวงอาทิตย์ ที่สองสิ่งหลังนี้เป็นสัญลักษณ์แทนเทพเจ้าสูงสุดคือ รันยิงมาฮาลาลา (Ranying Mahalala) โดยจะมีพ่อหมอที่เรียกว่าบาเลียน (Balian) เป็นผู้นำในการประกอบพิธีกรรมทางศาสนา หรือทำพิธีกรรมไสยศาสตร์อื่น ๆ หากชาวกาฮารีงันถึงแก่มรณกรรมก็จะมีพิธีศพครั้งแรกคือการฝัง ก่อนขุดศพขึ้นมาประกอบพิธีอีกครั้งโดยนำกระดูกมาไว้ในซันดุง (Sandung) ซึ่งเป็นโกศที่มีลักษณะเหมือนศาลพระภูมิตามคติไทย และเชื่อว่าวิญญาณของบรรพชนที่ตายไปจะเป็นผีดีมาปกป้องหมู่บ้านจากภยันตราย
ปัจจุบันชาวดายะก์หลายเผ่านิยมเข้ารีตศาสนาคริสต์และอิสลามกันมากขึ้น ผู้ที่นับถือกาฮารีงันก็ลดลงอย่างน่าใจหาย
== อ้างอิงและเชิงอรรถ ==
ศาสนาในประเทศอินโดนีเซีย
โกกัน

โกกัน (? — ค.ศ. 206) ขุนศึกแห่ง วุยก๊ก ในช่วง ยุคสามก๊ก
โกกันเป็นหลานชายของ อ้วนเสี้ยว เมื่ออ้วนเสี้ยวได้ก่อตั้งกองทัพพันธมิตร 18 หัวเมืองในการปราบตั๋งโต๊ะ (Coalition against Dong Zhuo) เมื่อ ค.ศ. 190 โกกันได้ติดตามอ้วนเสี้ยวมาทำศึกครั้งนี้ต่อมาเมื่อกองทัพพันธมิตรได้สลายตัวไปขุนศึกคนอื่น ๆ ได้แยกย้ายกลับไปยังดินแดนของตนเองยกเว้นโกกันและ Xun Chen ที่ยังติดตามอ้วนเสี้ยวและทำหน้าที่บังคับ ฮันฮก ให้ยอมแพ้ต่ออ้วนเสี้ยว
ภายหลังจาก ศึกกัวต๋อ (Battle at Guandu) เมื่อ ค.ศ. 200 Yuan Cheng พี่ชายของอ้วนเสี้ยวได้แบ่งดินแดนให้กับขุนศึกและบุตรชายของอ้วนเสี้ยวโดยโกกันได้ปกครองเป๊งจิ๋ว (Bing Province)
ค.ศ. 204 โกกันได้ยอมแพ้ต่อ โจโฉ ต่อมาเมื่อ อ้วนถำ และ อ้วนซง ถูกสังหารใน ค.ศ. 205 โจโฉได้ยกทัพขึ้นไปตอนเหนือกวาดล้างกองทัพตระกูลอ้วนจนหมดสิ้นทำให้โจโฉสามารถยึดครองดินแดนภาคเหนือได้แบบเบ็ดเสร็จเด็ดขาด
ใน ค.ศ. 206 โกกันได้ก่อกบฏต่อโจโฉที่ด่านหูกวน (Hu Pass) และได้รบกับขุนศึกคนสำคัญ 2 คนคือ ลิเตียน และ งักจิ้น แต่ก็พ่ายแพ้และเสียเป๊งจิ๋วให้กับโจโฉหลังจากพ่ายแพ้แล้วโกกันได้หนีลงใต้ไปยังเกงจิ๋ว (Jing Province) แต่ถูกจับอย่างรวดเร็วโดยกองทัพโจโฉและถูกประหารชีวิต
== ตำแหน่ง ==
ผู้ตรวจการแห่งเป๊งจิ๋ว (Inspector at Bing Province)
== ดูเพิ่ม ==
รายชื่อบุคคลในยุคสามก๊ก
บุคคลในยุคราชวงศ์ฮั่น
บุคคลในยุคสามก๊ก
วุยก๊ก
ขุนนางจีน
บุคคลในยุคราชวงศ์ฮั่นที่ถูกสังหารในยุทธการ
ข้าราชการของอ้วนเสี้ยว
ต้านท่าย

ต้านท่าย ( , ? — ค.ศ. 260) ชื่อรองว่า เซฺวียนป๋อ  เป็นขุนศึกแห่ง วุยก๊ก ในช่วงปลาย ยุคสามก๊ก
ต้านท่ายเป็นบุตรชายของ ตันกุ๋น (Chen Qun) ที่ปรึกษาของ โจโฉ และเป็นหลานตาของ ซุนฮก  (Xun Yu) ที่ปรึกษาอีกคนหนึ่งของโจโฉเพราะตันกุ๋นแต่งงานกับบุตรสาวของซุนฮก
เมื่อตันกุ๋นผู้เป็นบิดาซึ่งดำรงตำแหน่งเจ้ากรมอาลักษณ์ถึงแก่กรรมใน ค.ศ. 236 ต้านท่ายจึงได้ดำรงตำแหน่งนี้สืบต่อมานานถึง 24 ปีจนกระทั่งถึงแก่กรรมเมื่อ ค.ศ. 260 ในรัชสมัย พระเจ้าโจฮวน จักรพรรดิองค์ที่ 5 และองค์สุดท้ายแห่งวุยก๊กในภายหลังการถึงแก่กรรมของต้านท่ายได้มีการแต่งตั้งให้เป็น มู่อ๋อง
== ดูเพิ่ม ==
รายชื่อบุคคลในยุคสามก๊ก
ขุนนางของวุยก๊ก
ขุนพลของวุยก๊ก
ตันหลิม

ตันหลิม (; ? — ค.ศ. 217) ชื่อรองว่า ขงจาง  เป็นขุนนาง นักวิชาการ และกวีที่อาศัยอยู่ระหว่างปลาย ราชวงศ์ฮั่นตะวันออก ของจีน เขาเป็นหนึ่งใน เจ็ดเมธีแห่งรัชศกเจี้ยนอัน ต่อมาเขาทำหน้าที่เป็นที่ปรึกษาทางการทหารของ โจโฉ
== ประวัติ ==
ตันหลิม มาจาก อำเภอเช่อหยาง (射陽縣) เมืองก่วนหลิง (廣陵郡) ซึ่งตั้งอยู่ทางทิศตะวันออกของ เทศมณฑลเป่าหยิง มณฑลเจียงซู ในปัจจุบัน
=== โฮจิ๋น ===
เขาเริ่มอาชีพของเขาระหว่างรัชสมัยของ พระเจ้าเลนเต้ ในฐานะ จู่ปู้ (主簿) ภายใต้ โฮจิ๋น ผู้บัญชาการทหารสูงสุด
ในปี ค.ศ. 189 โฮจิ๋นต้องการเรียกกำลังทหารจากนอกเมืองหลวงของจักรวรรดิ ลั่วหยาง เพื่อกดดัน พระนางโฮเฮา ให้ตกลงที่จะกำจัดฝ่ายขันที ตันหลิม คัดค้านแนวคิดนี้อย่างยิ่งและแย้งว่า "การกระทำในลักษณะนี้ไม่แตกต่างจากการจุดไฟในเตาเผาเพื่อเผาเส้นผม" โฮจิ๋นไม่ฟังเขาและลงเอยด้วยการลอบสังหารโดยฝ่ายขันที ขณะที่ขุนศึก ตั๋งโต๊ะ ใช้ประโยชน์จากสุญญากาศเพื่อเข้าสู่ลั่วหยางและเข้าควบคุมรัฐบาลกลาง
== ดูเพิ่ม ==
รายชื่อบุคคลในยุคสามก๊ก
== อ้างอิง ==
บุคคลในยุคราชวงศ์ฮั่น
บุคคลในยุคสามก๊ก
กวีชาวจีน
วุยก๊ก
ขุนนางจีน
ข้าราชการของอ้วนเสี้ยว
ใหญ่ปล้นฟัด

redirect ใหญ่・ปล้น・ฟัด
โรโบคอป 2

โรโบคอป 2 (RoboCop 2) เป็นภาพยนตร์แอคชั่นสัญชาติอเมริกันที่ออกฉายในปี ค.ศ. 1990 กำกับโดย เออร์วิน เคิร์ชเนอร์ นำแสดงโดย ปีเตอร์ เวลเลอร์, แนนซี อัลเลน, แดเนียล โอเฮอร์ลิไฮ, เบลินดา บาวเออร์, ทอม นูแนน and กาเบรียล เดมอน ภาพยนตร์เรื่องนี้เป็นภาคต่อของภาพยนตร์เรื่อง โรโบคอปและภาพยนตร์เรื่องนี้มีภาคต่ออีก คือภาพยนตร์เรื่อง โรโบคอป 3
==เนื้อเรื่องย่อ==
ภาพยนตร์เรื่องนี้กล่าวถึงดีทรอยท์ถูกควบคุมโดยแก็งค์ค้าขายยาเสพติด และ โรโบคอป คือคนเดียวที่จะจัดการเกี่ยวกับปัญหานี้ได้ เคน หัวหน้าของแก็งค์ถูกฆ่า เมื่อมีการปะทะกับโรโบคอป องค์กรโอซีพีจึงนำร่างของเขาไปใส่ในหุ่นโรโบคอป 2 หุ่นยนต์ตัวใหม่ที่แข็งแรงกว่าโรโบคอปตัวแรกมาก เมอร์ฟีต้องเผชิญหน้ากับเหตุการณ์เลวร้ายอีกครั้ง เมื่อเคนในร่างโรโบคอป 2 ยังไม่ลืมว่าตัวจริงของเขาคือใคร
==นักแสดงนำ==
ปีเตอร์ เวลเลอร์ รับบท โรโบคอป
แนนซี อัลเลน รับบท แอนนา เลวิส
แดเนียล โอเฮอร์ลิไฮ รับบท ชายชรา
ทอม นูแนน รับบท เคน/โรโบคอป 2
เบลินดา บาวเออร์ รับบท จูเลียต แฟคซ์
กาเบรียล เดมอน รับบท ฮอบ
==อ้างอิง==
==แหล่งข้อมูลอื่น==
เซี่ยโหว ฮุย

เซี่ยโหว ฮุย (; ค.ศ. 211 – พฤษภาคมหรือมิถุนายน ค.ศ. 234?) พระนามรอง: ย่วนหรง (媛容) เป็นภรรยาของสุมาสู ผู้สำเร็จราชการแผ่นดินแห่งวุยก๊ก ในช่วงปลายยุคสามก๊ก
==พระประวัติ==
เซี่ยโหว ฮุยเป็นบุตรสาวของแฮหัวซง บุตรบุญธรรมของแฮหัวเอี๋ยน และเป็นพระสหายสนิทของพระเจ้าโจผี ปฐมจักรพรรดิแห่งวุยก๊ก ต่อมาในช่วงหนึ่งเซี่ยโหว ฮุยได้สมรสกับสุมาสูบุตรชายคนโตของสุมาอี้ ที่ปรึกษาของโจโฉ ผู้ก่อตั้งวุยก๊กโดยนางมีบุตรสาวกับสุมาสูทั้งสิ้น 5 คนโดยไม่มีบุตรชาย
เซี่ยโหว ฮุยถึงแก่กรรมเมื่อ ค.ศ. 234 ด้วยการวางยาพิษ  ซึ่งสันนิษฐานว่าอาจเป็นสุมาสูที่วางยาเนื่องจากความขัดแย้งทางการเมืองของทั้งสอง
== ดูเพิ่ม ==
รายชื่อบุคคลในยุคสามก๊ก
==อ้างอิง==
Fang, Xuanling (ed.) (648). Book of Jin (Jin Shu).
วุยก๊ก
บุคคลในยุคสามก๊ก
บุคคลในยุคราชวงศ์ฮั่น
ฮอไรซันซีโรดอว์น

ฮอไรซันซีโรดอว์น (Horizon Zero Dawn) เป็นวิดีโอเกมแนวแอ็กชันเล่นตามบทบาททีพัฒนาโดยเกอริลลาเกมส์ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ สำหรับเพลย์สเตชัน 4 ตัวเกมวางจำหน่ายทั่วโลกในปี 2017
เนื้อเรื่องเกี่ยวพันกับเอลอย นายพรานและมือยิงธนูที่อาศัยอยู่ในโลกที่มีหุ่นยนต์อาศัยอยู่ หลังจากเป็นพวกนอกรีตมาตลอดชีวิต เธอออกเดินทางจนพบกับอันตรายที่เคยทำให้เธอต้องเก็บตัว ตัวละครดังกล่าวใช้อาวุธระยะประชิดและอาวุธวิถียิง และกลยุทธ์ย่องเบาในการโจมตีสิ่งมีชีวิตที่เป็นเครื่องจักร และสามารถเก็บทรัพยากรได้จากซากเครื่องจักรนั้น มีแผนผังต้นไม้แสดงทักษะที่ช่วยอำนวยความสะดวกให้แก่ผู้เล่น เกมมีสิ่งแวดล้อมแบบโลกเปิดให้เอลอยได้สำรวจ แบ่งเป็นชนเผ่าที่มีภารกิจย่อยให้รับทำ ขณะที่เนื้อเรื่องหลักจะชี้แนะให้เธอสำรวจทั่วโลกของเกม
การพัฒนาเกมเริ่มขึ้นในปี ค.ศ. 2011 โดยผู้กำกับเกมชื่อ Mathijs de Jonge มองว่าเป็นหนึ่งในแนวคิดที่ "เสี่ยงที่สุด" ที่เคยถูกเสนอขายในขณะนั้น แนวคิดของเกมมีข้อขัดแย้งระหว่างความสวยงามและอันตรายของฉากในเกม ทีมเกอริลลาเกมส์เน้นการลองผิดลองถูกเป็นพื้นฐานในการเล่นเกม โดยเลือกที่จะไม่ใช่ระบบสอนเล่นเกม เอนจินการสร้างเกมคือ เดซิมา เดิมเคยถูกใช้กับเกมคิลโซนชาโดว์ฟอล และนำมาปรับใช้กับเกมฮอไรซันซีโรดอว์น ซึ่งเป็นทรัพย์สินทางปัญญาอย่างแรกที่พัฒนาโดยทีมเกอริลลาเกมส์นับตั้งแต่เกมคิลโซนในปี ค.ศ. 2004 และเป็นเกมสวมบทบาทเกมแรกของทีมด้วย
ฮอไรซันซีโรดอว์นได้รับคำวิจารณ์ในด้านบวก โดยนักวิจารณ์ยกย่องโลกเปิดในเกม เนื้อเรื่อง ทัศนวิสัย กลไกการต่อสู้ การออกแบบศัตรู และตัวละครเอลอย แต่ยังตำหนิในเรื่องแอนิเมชันทางใบหน้าที่ไม่สอดคล้องกัน
== รางวัลที่ได้รับ ==
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2560
วิดีโอเกมแอ็กชันเล่นตามบทบาท
เกมสำหรับเพลย์สเตชัน 4
วิดีโอเกมแอ็กชันผจญภัย
วิดีโอเกมโอเพนเวิลด์
วิดีโอเกมบันเทิงคดีแนววิทยาศาสตร์
เกมสำหรับวินโดวส์
วิดีโอเกมที่มีตัวละครเอกหญิง
ฆาตกรรมหมู่ในบันเทิงคดี
การฆ่าล้างเผ่าพันธุ์ในบันเทิงคดี
วิดีโอเกมที่มีฉากในอนาคต
บียอนด์: ทูโซลส์

บียอนด์: ทูโซลส์ (Beyond: Two Souls) เป็นวิดีโอเกมแอ็กชันผจญภัยกึ่งภาพยนตร์เชิงโต้ตอบ สำหรับเครื่องเพลย์สเตชัน 3 สร้างด้วยทีมควอนติกดรีม นักพัฒนาวิดีโอเกมสัญชาติฝรั่งเศส และจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ เกมออกจำหน่ายในเดือนตุลาคม ค.ศ. 2013 เกมนำเสนอตัวละคร โจดี โฮลมส์ หนึ่งในตัวละครผู้เล่นสองตัว อีกตัวละครหนึ่งเป็นวิญญาณไร้รูปร่างชื่อเอเดน วิญญาณที่ผูกพันกับโจดีตั้งแต่กำเนิด โจดี รับบทโดยนักแสดง เอลเลน เพจ มีพลังเหนือธรรมชาติผ่านการเชื่อมโยงทางจิตกับเอเดน เติบโตจากเด็กเป็นผู้ใหญ่และเรียนรู้การควบคุมเอเดนและพลังงานที่พวกเขามีร่วมกันไปด้วย วิลเลม เดโฟ แสดงร่วมเป็นนาธาน ดอว์กินส์ นักวิจัยแผนกกิจกรรมเหนือธรรมชาติ และเป็นผู้ทดแทนบิดาของโจดี นักแสดงหลายคนในเกมทำงานร่วมกันนานเป็นปีในสตูดิโอควอนติกดรีมที่ปารีสเพื่อพากย์เสียง และตรวจจับความเคลื่อนไหว
แม้ว่าจะเป็นวิดีโอเกม บียอนด์: ทูโซลส์ ได้เปิดตัวที่เทศกาลภาพยนตร์ไทรเบกา ทำให้มีวิดีโอเกมในเทศกาลภาพยนตร์เป็นครั้งที่สอง เดวิด เคจ นักเขียนบทและผู้กำกับเกมอธิบายว่า สตูดิโอพัฒนาเกมควรมี "การเล่าเรื่องเชิงโต้ตอบ" ที่ทุกคนสามารถเล่นได้ รวมถึงคนที่ไม่ใช่นักเล่นเกมด้วย เกมได้รับการตอบรับแบ่งเป็นสองฝ่าย ยอดขายเกินหนึ่งล้านหน่วยภายในปลายปี ค.ศ. 2013 หลังจำหน่ายสองเดือน เกมเวอร์ชันเพลย์สเตชัน 4 ออกจำหน่ายแบบเดี่ยวในเดือนพฤศจิกายน ค.ศ. 2015 และออกในชุดควอนติกดรีมคอลเลกชัน จำหน่ายร่วมกับเฮวีเรน ในเดือนมีนาคม ค.ศ. 2016
เมื่อวันที่ 20 มีนาคม ค.ศ. 2019 มีการประกาศเปิดตัว บียอนด์: ทูโซลส์ เวอร์ชันพีซีพร้อมกับเกม เฮวีเรน และ  บีคัมฮิวแมน ตัวเกมมีกำหนดจะออกในปลาย ค.ศ. 2019 และจะขายเฉพาะในเอปิกเกมสโตร์เป็นเวลาหนึ่งปี
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2556
วิดีโอเกมที่ออกวางจำหน่ายในปี พ.ศ. 2558
เกมสำหรับเพลย์สเตชัน 3
เกมสำหรับเพลย์สเตชัน 4
เกมสำหรับวินโดวส์
วิดีโอเกมที่มีฉากในสหรัฐ
วิดีโอเกมที่มีฉากในประเทศโซมาเลีย
วิดีโอเกมบันเทิงคดีแนววิทยาศาสตร์
วิดีโอเกมที่มีตัวละครเอกหญิง
วิดีโอเกมผี
วิดีโอเกมที่พัฒนาขึ้นในประเทศฝรั่งเศส